OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

Tel. 035/447-326; fax.035/407-420

KLASA: 003-06/19-01/ 01
URBROJ: 2178/01-17-19-02

U Slavonskom Brodu, 17. siječnja 2019. godine

ZAPISNIK

sa sedamnaeste (17.) sjednice Školskog odbora Obrtničke škole Slavonski Brod održane dana 17. siječnja 2019. godine s početkom u 10:00 sati u Maloj sali Obrtničke škole Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je današnju sjednicu Školskog odbora. Na početku je pozdravio prisutne te utvrdio da su na sjednici nazočni sljedeći članovi Školskog odbora: Dubravka Pracny, Ante Cvitković, Krunoslav Ravnjak, Mihaela Deanović i sam predsjednik Krešimir Grubanović. Sjednici je nazočna ravnateljica škole Anita Holub, prof., voditeljica računovodstva gđa. Željka Vilić i tajnica Ankica Lopojda. Danijela Petrović, prof. i gđa. Mirela Đaković su se prethodno ispričale. Budući da postoji kvorum za pravovaljano odlučivanje predsjednik Školskog odbora predložio je sljedeći

dnevni red:

1. Usvajanje Zapisnika sa šesnaeste (16.) sjednice Školskog odbora Obrtničke škole Slavonski

 Brod

2. Donošenje Plana nabave za 2019. godinu

3. Različito

Ad 1)

Zapisnik sa šesnaeste (16.) sjednice Školskog odbora Obrtničke škole Slavonski Brod dostavljen je svim članovima Školskog odbora. Predsjednik Krešimir Grubanović pozvao je članove Školskog odbora da se izjasne o prihvaćanju navedenog zapisnika. Budući da nije bilo primjedbi na zapisnik sa prethodne sjednice donesena je jednoglasna

Odluka

usvaja se Zapisnik sa šesnaeste (16.) sjednice Školskog odbora Obrtničke škole Slavonski Brod održane dana 19. prosinca 2018. godine

Ad 2)

Predsjednik Školskog odbora pozvao je gđu. Željku Vilić, voditeljicu računovodstva, da pojasni Plan nabave za Obrtničku školu Slavonski Brod za 2019. godinu. Ona navodi da je škola dužna donijeti Plan nabave sukladno usvojenom Financijskom planu za 2019. godinu. Nakon što se isti usvoji podaci se unose u Elektronički oglasnik javne nabave te objavljuju na web stranici škole. Plan nabave ne odnosi se na sredstva koja škole dobivaju iz Ministarstva znanosti i obrazovanja za isplatu plaće radnicima i sl. U Plan nabave unose se evidencijski broj nabave, predmet nabave, brojčana oznaka predmeta nabave iz Jedinstvenog rječnika javne nabave (CPV), procijenjena vrijednost nabave, vrsta postupka, podatak sklapa li se ugovor/okvirni sporazum/narudžbenica, planirani početak postupka, planirano trajanje ugovora/okvirnog sporazuma, napomena. Gđa. Vilić je naglasila da škola ne provodi postupak javne nabave, odnosno da se nabava za školu odvija samo putem jednostavne nabave. S obzirom da je riječ o školskoj ustanovi, ustanovi koja provodi strukovno obrazovanje, nastojali smo što bolje primijeniti brojčane oznake predmeta nabave iz Jedinstvenog rječnika javne nabave (CPV) osobito za pojedine predmete nabave potrebne u našim praktikumima. Budući na nije bilo primjedbi na izneseni Plan nabave Školski odbor je nakon javnog glasovanje jednoglasno donio

 Odluku

Usvaja se Plan nabave Obrtničke škole Slavonski Brod za 2019. godinu u cijelosti, onakav kakav je predočen na usvajanje i koji se prilaže ovoj odluci te čini njezin sastavni dio.

Plan nabave Obrtničke škole Slavonski Brod sadrži:

* evidencijski broj nabave,
* predmet nabave,
* brojčanu oznaku predmeta nabave iz Jedinstvenog rječnika javne nabave (CPV),
* procijenjenu vrijednost nabave,
* vrsta postupka,
* podatak sklapa li se ugovor /okvirni sporazum/narudžbenica,
* planirani početak postupka,
* planirano trajanje ugovora /okvirnog sporazuma,
* napomena.

Usvajanjem Plana nabave daje se suglasnost ravnateljici škole za pokretanje postupaka jednostavne nabave i sklapanje ugovora s najpovoljnijim ponuditeljem ili izdavanje narudžbenica najpovoljnijem ponuditelju.

Plan nabave Obrtničke škole Slavonski Brod za 2019. godinu i sve njegove kasnije promjene objaviti će se u Elektroničkom oglasniku javne nabave Republike Hrvatske.

Ova odluka i Plan nabave Obrtničke škole Slavonski Brod za 2019. godinu i sve njegove kasnije promjene objaviti će se na internetskim stranicama Obrtničke škole Slavonski Brod.

Ova odluka stupa na snagu danom donošenja.

Ad 3)

Pod ovom točkom dnevnog reda ravnateljica Anita Holub, prof. pozdravila je sve prisutne i zahvalila im za suradnju te zaželjela svako dobro u ovoj godini. Zahvalila se i svim nastavnicima na organizaciji i realizaciji Božićnog sajma na kojem je prikupljeni iznos od 7. 210,00 kuna, a koji smo donirali udruzi „Slap“. Potom je obavijestila članove Školskog odbopra da je škola dana 31. prosinca 2018. godine poslala zahtjev Ministarstvu znanosti i obrazovanja za uvođenje dva nova zanimanja sukladno odluci s prethodne sjednice Školskog odbora. Ukoliko bude potrebno isti ćemo nadopuniti tijekom godine. Nadalje, dana 31. prosinca 2018. godine škola se negativno očitovala o garaži koja je izgrađena na školskom zemljištu.

Škola je ušla u realizaciju projekta ERASMUS, te je dio nastavnika prošao edukaciju 3. i 4. siječnja 2019. godine, a dio ju upravo prolazi. Sam projekt je u izradi, a ukoliko bude uspješno realiziran poslati ćemo u dva ciklusa po 18 učenika iz šest obrazovnih sektora u Portugal i Španjolsku. Dakle, u projekt nisu uključeni učenici koji se obrazuju za zanimanje mesar i pekar.

Budući da nije bilo više prijedloga na dnevni red sjednica Školskog odbora zaključena je u 10:16 sati.

 Zapisnik vodila Predsjednik Školskog odbora

Ankica Lopojda, mag.iur. Obrtničke škole Slavonski Brod

 Krešimir Grubanović, prof.